EkBass/fiwiki-20250220-pages-articles huggingface dataset:
Vanuatun vaakuna

Vanuatun vaakuna on Vanuatun tunnus lipun, kansallislaulun ja moton ohella. Vaakunassa on vuoren edessä seisova melanesialainen sotilas perinteisessä asussaan. Sotilaan harteilla on myös lipussa esiintyvä kansallistunnus, jossa on villisian torahammas ja kaksi ristikkäistä namele-saniaisen lehteä. Torahammas symboloi maan rikkauksia ja lehdet alkuperäisväestön perinteistä elämäntapaa. Alhaalla on valtion motto Long God Yumi Stanap, suomeksi Me olemme Jumalan puolella. ==Lähteet== Luokka:Valtioiden vaakunat vaakuna
Kuusamaviuhkanen

Kuusamaviuhkanen (Pterotopteryx dodecadactyla) on pieni, viuhkaperhosiin kuuluva perhoslaji. Suomen lajiston kansallisessa uhanalaisarvioinnissa se on luokiteltu vaarantuneeksi (VU).Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Koko ja ulkonäkö == Heimon muiden lajien tapaan siivet ovat jakautuneet sulkamaisiksi liuskoiksi, joita kuusamaviuhkasella on kaksitoista. Etusiivet ovat kellanruskeat, ja niissä on kaksi harmaata poikkijuovaa, joilla on ohuet valkoiset reunat. Etummaisen siipiliuskan etureunassa, harmaiden vöiden välissä, on pieni musta täplä ja kolmannessa liuskassa harmaat vyöt yhtyvät. Etusiipien poikkivyökuvio jatkuu selvästi erottuvana myös takasiivissä. Siipiväli on 11-14 mm.http://www2.nrm.se/en/svenska_fjarilar/p/pterotopteryx_dodecadactyla.htmlhttp://www.jkt.1g.fi/Sulkaperhoset/01_PTEdodec.htm == Levinneisyys ja lentoaika == Kuusamaviuhkasta tavataan paitsi suurimmassa osassa Etelä- ja Keski-Eurooppaa, myös trooppisessa Afrikassa.http://www.smmi.hu/termtud/ns/ns17/257-272fazekas2.pdf Suomessa laji on eteläinen ja harvinainen. Sen levinneisyys rajoittuu Varsinais-Suomen ja läntisen Uudenmaan rannikolle, saaristoon sekä Ahvenanmaalle. Perhoset lentävät yhtenä sukupolvena elokuussa.http://www.insects.fi/Lepidoptera/Alucitidae/Pterotopteryx/dodecadactyla/Pterotopteryx%20dodecadactyla.htm == Elinympäristö ja elintavat == Kuusamaviuhkanen on erilaisten tammimetsien ja metsänreunojen laji, jonka elintavat tunnetaan huonosti. Toukka elää ravintokasvin oksien sisällä. Oksassa on nähtävissä toukan sisäänmenoaukko ja paksuuntuma toukan kohdalla. Koteloituminen tapahtuu kotelokopan sisälle maahan. == Ravintokasvi == Toukka elää lehtokuusamalla (Lonicera xylosteum) sekä tuoksuköynnöskuusamalla (Lonicera caprifolium). == Lähteet == == Aiheesta muualla == * Bestimmungshilfe des Lepiforums * Norske rødliste: leddvedfingermøll Luokka:Viuhkaperhosmaiset
Jerry Winholtz

Jerry Elmer Winholtz (5. elokuuta 1874 Iowa – 16. kesäkuuta 1962) oli yhdysvaltalainen vapaapainija. Hän kilpaili vuoden 1904 kesäolympialaisissa Saint Louisissa ja sai siellä –71,7 kg-luokassa pronssia.Jerry Winholtz Biography and Olympic Results | Olympics at Sports-Reference.com == Lähteet == Luokka:Yhdysvaltalaiset vapaapainijat Luokka:Yhdysvaltalaiset olympiamitalistit Luokka:Vuonna 1874 syntyneet Luokka:Vuonna 1962 kuolleet
AXA

AXA tai AXA Group on ranskalainen, maailman suurimpien joukkoon lukeutuva vakuutusyhtiö. Nimellä AXA yhtiö on toiminut vuodesta 1985, kun silloinen Mutuelles Unie osti Drouot'n ja syntynyt yhtiö etsi uuden nimen. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla AXA Group oli vuonna 2016 sijalla 26; vakuutusyhtiö katsottiin samalla Forbesin usean muuttujan luokittelulla Ranskan toiseksi suurimmaksi pörssiyhtiöksi. Yrityksen markkina-arvon Forbes raportoi olevan 61,9 miljardia Yhdysvaltain dollaria (toukokuussa 2016) ja liikevaihdon 129,81 miljardia dollaria (2015). Vakuutuskonsernin palveluksessa oli yhteensä 98 279 henkilöä. ==Lähteet== ==Aiheesta muualla== * Yrityksen kotisivut Luokka:Ranskalaiset pörssiyhtiöt Luokka:Vakuutusalan palveluntarjoajat Luokka:CAC 40 -indeksi Luokka:Euronext 100 -indeksi Luokka:Euro Stoxx 50 -indeksi
Henri de Castries

Henri de Castries (s. 15. elokuuta 1954) on vakuutusyhtiö AXA:n toimitusjohtaja vuodesta 2000 sekä hallituksen puheenjohtaja kaudella 2010–2014. De Castries aloitti uransa Ranskan valtion palveluksessa, työskennellen muun muassa valtionvarainministeriössä. Vuonna 1989 hän siirtyi AXA:aan, jossa hän kohosi lopulta 2000 hallituksen puheenjohtajaksi ja vuonna 2010 tapahtuneen uudelleenjärjestelyn myötä myös yhtiön toimitusjohtajaksi. De Castries on valmistunut Pariisin École des hautes études commercialesista ja hän on opiskellut myös École nationale d'administrationissa. Hänellä on BA- tasoinen oppiarvo lakitieteessä.Bio AXA 31.3.2011 De Castries on ollut Bilderberg-ryhmän puheenjohtajana 2010-luvulla. ==Lähteet== Luokka:Ranskalaiset liikemiehet Luokka:Vuonna 1954 syntyneet Luokka:Elävät henkilöt
Carrus City U

Carrus City U on Carruksen vuosina 1995–2000 valmistama täysmatala kaupunkiliikennebussi. Mallista on myös nivelversio, jota käyttää Suomessa nurmijärveläinen Etelän-Bussit. Etelän-Bussien Carrus City U-nivelet on ostettu käytettynä Tampereelta. HKL-Bussiliikenne sai kaksi Carrus City U-niveltä vuonna 1996, mutta ne olivat erittäin epäluotettavia. Molemmat myytiin Puolaan vuonna 2001. Kaksiakselinen versio on rakennettu B10L- ja nivelversio B10LA-alustalle ja niissä on takamoottori. ==Lähteet== * Bussipysäkki - Carrus City U City U
Béla Békessy

Béla Békessy (16. marraskuuta 1875 – 6. heinäkuuta 1916) oli unkarilainen miekkailija. Hän sai vuoden 1912 kesäolympialaisissa Tukholmassa hopeaa säilän yksilökilpailussa. Hän kilpaili myös kalvan ja floretin yksilökilpailuissa sijoittuen jälkimmäisessä seitsemänneksi.Béla Békessy Biography and Olympic Results | Olympics at Sports-Reference.com == Lähteet == Luokka:Unkarilaiset miekkailijat Luokka:Unkarilaiset olympiamitalistit Luokka:Unkarilaiset ensimmäisessä maailmansodassa kaatuneet Luokka:Vuonna 1875 syntyneet Luokka:Vuonna 1916 kuolleet
Tempo (shakki)

Tempo on shakissa yhteen siirtoon käytetty vuoro. Tempoista puhutaan tempovoittojen tai tempohäviöiden yhteydessä. Pelaaja häviää tempon, jos hän esimerkiksi joutuu kuluttamaan yhden sijasta kaksi siirtoa saavuttaakseen tavoitteensa, tai jos hän joutuu tekemään muuten hyödyttömän siirron puolustautuakseen uhkausta vastaan, jolla vastustaja saa samalla oman nappulansa parempaan ruutuun. Avauksessa liian aikainen kuningattaren esiin tuominen tai pelkkä sotilaiden siirtely johtaa helposti vastapuolen tempovoittoihin, minkä seurauksena hän saa kehitysetua eli nappulansa vastustajaansa nopeammin peliin. Joskus toinen pelaaja pelaa avauksessa sotilaanuhrauksen eli gambiitin voittaakseen tempoja. == Katso myös == * Siirtopakko * Oppositio Luokka:Shakkitermit
Ahmed Okhil

Ahmed Okhil on tunisialainen taekwondoini, joka saavutti pronssia vuoden 1996 Afrikan-mestaruuskilpailuissa alle 64-kiloisten sarjassa.Taekwondo Data.com Viitattu 16.3.2012 ==Lähteet== Luokka:Tunisialaiset taekwondoinit Luokka:Syntymävuosi puuttuu Luokka:Elävät henkilöt
Ylijännitesuoja

Ylijännitesuojat ovat elektroniikan komponentteja, jotka suojaavat elektronisia laitteita ja piirejä suurilta ja tuhoavilta jännitteiltä. Ylijännitesuojia kutsutaan myös lyhenteellä TVS, joka tulee englannin sanoista "Transient Voltage Suppressor". Tyypillisiä ylijännitesuojakomponentteja ovat: *transienttisuojadiodi *zenerdiodi *metallioksidivaristori *kaasupurkausputki Ylijännitesuoja voi olla myös laajempi kytkentä tai laite, joka suojaa korkeilta jännitteiltä; tai pelkästään kipinäväli. Luokka:Puolijohdekomponentit
Hjördis Nordin

Hjördis Margareta Nordin (myöh. Hallqvist, s. 2. elokuuta 1932 Lund) on ruotsalainen kilpauransa päättänyt telinevoimistelija, olympiavoittaja ja maailmanmestari.Ruotsin olympiakomitea Nordin kilpaili Helsingin kesäolympialaisissa 1952 ja oli mukana voittamassa naisten yhteisvoimistelussa kultaa.Hjördis Nordin Biography and Olympic Results | Olympics at Sports-Reference.com == Lähteet == * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiavoittajat Luokka:Vuonna 1932 syntyneet Luokka:Elävät henkilöt
Melitta Brunner

Melitta Kreckow Brunner (28. tammikuuta 1907 Wien - 26\. toukokuuta 2003 Philadelphia, Yhdysvallat) oli itävaltalainen taitoluistelija ja olympiamitalisti. Hänen seuransa oli wieniläinen WEV. Brunner kilpaili Sankt Moritzin olympialaisissa 1928 yksinluistelussa, jossa hän oli seitsemäs, ja pariluistelussa, jossa hän voitti pronssia Ludwig Wreden kanssa. Hän voitti 1928 Wreden kanssa pariluistelupronssia myös Lontoossa pidetyissä MM- kilpailuissa. Brunner oli seuraavan vuoden MM-kisoissa yksinluistelussa kolmas ja sai pariluistelusta hopeaa toistaen hopeamitalin myös vuoden 1930 kilpailuissa. Brunner opetti uransa jälkeen luistelua Sveitsissä ja Isossa- Britanniassa. Lopulta hän muutti toisen maailmansodan jälkeen Yhdysvaltoihin, jossa jatkoi luistelemista ja sen opettamista kuolemaansa saakka. == Lähteet == Luokka:Itävaltalaiset taitoluistelijat Luokka:Itävaltalaiset olympiamitalistit Luokka:Vuonna 1907 syntyneet Luokka:Vuonna 2003 kuolleet
Romantic Warriors

Romantic Warriors on Modern Talkingin viides studioalbumi vuodelta 1987. Albumin kappaleet on säveltänyt ja sanoittanut Dieter Bohlen. Romantic Warriors pysyi Saksan TOP-10 listalla neljä viikkoa ja oli korkeimmillaan sijalla 3. == Kappaleet == # # # # # # # # # # Luokka:Vuoden 1987 albumit Luokka:Modern Talkingin albumit
Hannah Simone

Hannah Simone (s. 3. elokuuta 1980 Lontoo) on Britanniassa syntynyt kanadalainen televisionäyttelijä ja entinen malli. Hän on näytellyt vuodesta 2011 lähtien televisiosarjassa Kolme miestä ja tyttö Cece Parekhia. ==Lähteet== ==Aiheesta muualla== * Luokka:Kanadalaiset televisionäyttelijät Luokka:Vuonna 1980 syntyneet Luokka:Elävät henkilöt
Gyula Márfi

Gyula Márfi (s. 17. joulukuuta 1943 Pördefölde) on unkarilainen roomalaiskatolinen arkkipiispa. Hänet vihittiin papiksi 18. kesäkuuta 1967 ja nimitettiin Egerin arkkihiippakunnan vihkipiispaksi sekä Amantian titulaaripiispaksi 11. marraskuuta 1995. Piispaksi vihkiminen seurasi 2. joulukuuta; pääkonsekraattorina toimi László Paskai, jota avustivat István Seregély ja István Konkoly.Catholic-Hierarchy.org: Archbishop Gyula Márfi Márfi sai 14. elokuuta 1997 nimityksen Veszprémin arkkipiispaksi. == Lähteet == Luokka:Unkarilaiset katoliset arkkipiispat Luokka:Vuonna 1943 syntyneet Luokka:Elävät henkilöt
Heinz Schmalix

Heinrich ”Heinz” Schmalix (24. heinäkuuta 1910 – 1975) oli saksalainen maahockeypelaaja ja olympiamitalisti. Schmalix pelasi Saksan miesten maajoukkueessa vuosina 1935–1941 yhteensä 28 ottelua.Nationalspieler: Herren hockey.de Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolmessa ottelussa.Olympics at Sports- Reference.com Hänen pelaajauransa aikana ei pelattu maailman- eikä euroopanmestaruuskilpailuja. == Lähteet == * Heinz Schmalix Bio, Stats, and Results Olympics at Sports-Reference.com === Viitteet === Luokka:Saksalaiset maahockeypelaajat Luokka:Saksalaiset olympiamitalistit Luokka:Vuonna 1910 syntyneet Luokka:Vuonna 1975 kuolleet
De Havilland D.H.110 Sea Vixen

de Havilland D.H.110 Sea Vixen (suomeksi vapaasti käännettynä merikettu) oli Yhdistyneessä kuningaskunnassa valmistettu, kaksipaikkainen kahdella suihkumoottorilla varustettu jokasään tukialushävittäjä. Se oli käytössä vuosien 1959–1972 välillä. Sea Vixenille Farnborough'n ilmailunäyttelyssä vuonna 1952 tapahtunut onnettomuushttp://homepages.ihug.co.nz/~russells/nzrafaa/sbac.html viivytti koneen kehitystyötä.Crosby: s. 55 Ensilento oli 26. syyskuuta 1951. Konetyyppi hävisi kilpailun Gloster Javelinille Yhdistyneen kuningaskunnan ilmavoimien käyttöä varten, mutta Yhdistyneen kuningaskunnan merivoimat (käytännössä Ison- Britannian laivaston ilmavoimat) omasi kokemusta de Havillandin aiempien konetyyppien sotilaallisesta käytöstä, kuten Sea Venom -tyypistä. Niinpä se valittiin tukialusten taistelukonetyypiksi. De Havilland Sea Vixen kehiteltiin aikakautena, jolloin sotilasilmailu oli kokonaisuudessaan hyvin ripeästi kehittyvä ala. Erilaisia ilmailuun liittyviä ennätyksiä rikottiin joskus hyvinkin kiivaaseen tahtiin. Myös eri lentokonevalmistajien välinen kilpailu oli kovaa. Tämä kehitys vaikutti myös siipien konstruointiin. DH.110 Sea Vixen sai nuolimuotoiset siivet ja sen kaksipuominen runkorakenne pysyi edeltäjilleen (muiden muassa de Havilland Vampire) uskollisena. Siivet olivat taitettavaa tyyppiä, ja niiden alle voitiin liittää lisäpolttoainesäiliöt. Sea Vixen sai myös niin kutsutun ”kyynelmäisen ohjaamokuomun” sekä terävän keulakartion, jonka sisällä tutkalaitteet olivat. Päätyypit olivat FAW.Mk1 sekä FAW.Mk2. Sea Vixenin aseistus käsitti 28 × 2" (51 mm) ohjaamattomia raketteja. Ilmataisteluohjukset olivat tyyppejä Red Top sekä Firestreak. Muu siipiripustuksiin asennettava aseistus saattoi käsittää 2 × 227 kg (500 lb) pommeja. Ripustuspisteitä Sea Vixenissä oli kuusi kappaletta. == Tekniset tiedot == == Lähteet == * * === Viitteet === == Aiheesta muualla == *http://www.thunder-and-lightnings.co.uk/seavixen/index.php *http://www.netti.fi/~halle/planes/eng/vixen.htm Luokka:De Havillandin ilma- alukset Luokka:Brittiläiset hävittäjälentokoneet Luokka:1950-luvun hävittäjälentokoneet
Radiovastaanotin

Radiovastaanotin on laite, jolla otetaan vastaan radiolähetyksiä. Radiovastaanotin ottaa vastaan radiolähettimen radioaaltoja ja muuttaa ne havaittavaan muotoon.Lehto 2006, s. 121. Laite, jossa on sekä radiolähetin että radiovastaanotin, on lähetin-vastaanotin. Radiovastaanottimen ensimmäinen osa on antenni, joka siirtää vapaassa tilassa olevan radioaallon johtoon.Lehto 2006, s. 124. Virityspiiri ja suodattimet erottavat halutun, oikean taajuisen signaalin muista signaaleista, jotka se vaimentaa.Lehto 2006, s. 125. Signaalia yleensä vahvistetaan ensin esivahvistimella ja sen jälkeen muilla vahvistimilla. Nykyaikaisten transistoriradioiden vahvistimet perustuvat transistoreihin. Sekoitusasteessa signaalin taajuus muutetaan suuremmaksi (lähetys) tai pienemmäksi (vastaanotto).Lehto 2006, s. 127. Laitteessa oleva oskillaattori kehittää kantoaallon, joka on sinimuotoisesti vaihteleva signaali. Oskillaattorin avulla tasavirtalähteen energiasta saadaan sekoitusasteen tarvitsema suurtaajuinen signaali.Lehto 2006, s. 126. Lähettimessä kantoaaltoon liitetään lähetettävä signaali moduloimalla kantoaaltoa niin, että vastaanotin voi tämän muutoksen havaita vastaanotetussa lähetteessä. Käytössä on analogisia ja digitaalisia modulaatiotapoja. Tietoa sisältävä moduloiva - yleensä matalataajuinen - signaali, esimerkiksi puhe tai musiikki, on nimeltään kantataajuussignaali. Vastaanottimessa kantataajuussignaali erotetaan taas kantoaallosta sekoitusasteessa ja vastaanottimen elektroniikka muuntaa vaihtelevan jännitteen merkitykselliseksi tiedoksi tai aistikokemukseksi.Lehto 2006, s. 129. == Erilaisia radiovastaanottimia == * Kidekone – yksinkertainen radiovastaanotiin * Putkiradio – vastaanotin, joka käyttää toimintaansa elektroniputkea * Transistoriradio – vastaanotin, joka käyttää toimintaansa transistoria * Skanneriradio – laite, joka pystyy selaamaan radiotaajuuksia automaattisesti * Matkaradio – liikuteltava radiovastaanotin * Kenttäradio – sodankäynnin vaatimusten mukainen siirrettävä radiolaite kaksisuuntaiseen viestintään * Maailmanradio – laite, jolla voidaan kuunnella lähetyksiä tavallista radiota laajemmalta taajuusalueelta * Liikennevastaanotin – vielä maailmanradiotakin monipuolisempi laite * Kelloradio Monessa nykyaikaisessa älypuhelimessa on myös radiovastaanottimen toiminnot. === Matkaradio === Matkaradio on kannettava radiovastaanotin, jota voi käyttää paristoilla tai akuilla. Joitakin malleja voi käyttää myös verkkovirralla. Matkaradiot ovat yleensä melko pieniä joissa on yksi kaiutinelementti. Laitteet ovat yleensä aina transistoriradioita. ==Suomalaisia radiovastaanottimien valmistajia/merkkejä== * Asa Radio * Helvar * Salora ==Lähteet== * ===Viitteet=== == Aiheesta muualla == Luokka:Radio
Piru Kange

Piru Kange on lammilainen suomenkielistä rockmusiikkia soittava yhtye, jonka musiikille ominaista on monitasoisten tekstien lisäksi erilaisten tyylilajien, kuten kansanmusiikin, progen tai punkin sekoittaminen rockiin. Yhtyeen teksteistä vastaavat pääsääntöisesti Kalle Sistola ja Ville Pekkanen, joista jälkimmäinen toimii myös yhtyeen pääsäveltäjänä. Piru Kange on solminut levytyssopimuksen Ratas Music Group -levy-yhtiön kanssa. Yhtyeen esikoisalbumi Viimeisen ihmisen hautajaiset julkaistiin 14. maaliskuuta 2012 tuplalevynä. Tätä ennen albumilta oli julkaistu kaksi singleä, "Niin vähän itsestäsi" sekä "Kun järki ei riitä". Albumin tuotannosta vastasi Rauli Eskolin yhdessä yhtyeen itsensä kanssa. Kalle Sistola soitti koskettimia vielä yhtyeen debyyttialbumilla Viimeisen ihmisen hautajaiset. Tämän jälkeen hän jätti yhtyeen, mutta jatkoi sen sanoittajana. == Kokoonpano == * Ville Pekkanen (laulu & kitara, sävellys, sanat) * Heikki Lindberg (kitara & taustalaulu) * Timo Ollikka (basso & taustalaulu) * Riku Silpola (rummut & taustalaulu) == Entiset jäsenet == * Kalle Sistola (koskettimet) == Diskografia == === Albumit === * * === Singlet === *Kun järki ei riitä (2012) *Niin vähän itsestäsi (2011) === Videot === *Viimeisen ihmisen hautajaiset (2013) *Hengitä! (2019) == Lähteet == == Aiheesta muualla == * Kotisivut * Piru Kange Ratas Music Group:n sivuilla Luokka:Suomalaiset rockyhtyeet Luokka:Suomalaiset progressiivisen rockin yhtyeet
Torsten Kumfeldt

Karl Torsten Kumfeldt (4. tammikuuta 1886 Örebro – 2. toukokuuta 1966 Tukholma) oli ruotsalainen vesipalloilija. Hän kuului hopeaa saaneeseen joukkueeseen vuoden 1912 kesäolympialaisissa Tukholmassa. Lisäksi hän sai joukkueineen pronssia vuoden 1908 kesäolympialaisissa Lontoossa ja vuoden 1920 kesäolympialaisissa Antwerpenissä.Torsten Kumfeldt Biography and Olympic Results | Olympics at Sports-Reference.com == Lähteet == Luokka:Ruotsalaiset vesipalloilijat Luokka:Ruotsalaiset olympiamitalistit Luokka:Vuonna 1886 syntyneet Luokka:Vuonna 1966 kuolleet
Luiza Złotkowska

Luiza Złotkowska (s. 25. toukokuuta 1986 Varsova) on puolalainen pikaluistelija. Hän sai pronssia joukkuetakaa-ajossa vuoden 2010 talviolympialaisissa Vancouverissa. 1 500 metrillä hän sijoittui 34. ja 3 000 metrillä 24. sijalle.Luiza Złotkowska Biography and Olympic Results | Olympics at Sports-Reference.com Sotšin olympialaisissa 2014 hän sai joukkuetakaa-ajossa hopeaa sekä sijoittui 1 500 metrillä 11:nneksi, 3 000 metrillä 18:nneksi ja 1 000 metrillä 29:nneksi. Pyeongchangin olympialaisissa 2018 hän oli yhteislähdössä yhdeksäs, 3 000 metrillä neljästoista, 1 500 metrillä seitsemästoista ja joukkuetakaa-ajossa seitsemäs. Złotkowska saavutti joukkuetakaa-ajossa pronssia MM-kilpailuissa Heerenveenissä 2012 ja hopeaa Sotšissa 2013. Henkilökohtaisissa lajeissa hän on ollut MM-kilpailuissa seitsemäs yhteislähdössä Gangneungissa 2017 sekä yhdeksäs 1 500 ja 3 000 metrillä Heerenveenissä 2015. Yleisluistelun MM-kilpailuissa hän on ollut parhaimmillaan niin ikään yhdeksäs Heerenveenissä 2014. EM-kilpailuissa hän on sijoittunut parhaimmillaan yhdeksänneksi yleisluistelussa Collalbossa 2011 ja yhteislähdössä Kolomnassa 2018. == Ennätykset == Matka Aika Paikka Päivä 500 m 39,13 Inzell 28. helmikuuta 2016 1 000 m 1.15,46 Calgary 10. marraskuuta 2013 1 500 m 1.54,77 Salt Lake City 16. marraskuuta 2013 3 000 m 4.02,37 Salt Lake City 15. marraskuuta 2013 5 000 m 7.07,02 Salt Lake City 18. helmikuuta 2011 == Lähteet == == Aiheesta muualla == Luokka:Puolalaiset pikaluistelijat Luokka:Puolalaiset olympiamitalistit Luokka:Vuonna 1986 syntyneet Luokka:Elävät henkilöt
Mathieu Giroux

Mathieu Giroux (s. 3. helmikuuta 1986 Montreal) on kanadalainen pikaluistelija. Hän voitti kultaa joukkuetakaa-ajossa vuoden 2010 talviolympialaisissa Vancouverissa. Samoissa kisoissa hän sijoittui 1 500 metrissä neljänneksitoista.Mathieu Giroux Biography and Olympic Results | Olympics at Sports-Reference.com == Lähteet == Luokka:Kanadalaiset pikaluistelijat Luokka:Kanadalaiset olympiavoittajat Luokka:Vuonna 1986 syntyneet Luokka:Elävät henkilöt
Vis-à-vis

Vis-à-vis () oli hevosajoneuvotyyppi ja varhainen henkilöauton korimalli. Vis- à-vis-hevosajoneuvot ovat edelleen suosittuja Yhdysvaltojen Keskilännen amish- väestön keskuudessa. Ajoneuvotyyppiä käytetään yleisesti myös kaupungeissa turisteille tarkoitetuissa kiertoajeluissa. Vis-à-vis-autot olivat nelipaikkaisia. Kummallakin penkillä oli kaksi paikkaa. Kuljettaja istui taimmaisella penkillä ja kaksi matkustajaa hänen edessään. == Vis-à-vis-autoja == Tiedosto:1895 Peugeot Type 9 3.75-HP Vis-à-Vis.JPG|Peugeot Type 9 Vis-à- vis vuodelta 1895. Tiedosto:Georges Richard 1898 Lahti.JPG|Georges Richard Vis-à-vis vuodelta 1898. Tiedosto:110 ans de l'automobile au Grand Palais - De Dion-Bouton Type G 4,5 CV vis-à-vis - 1900 - 005.jpg|De Dion-Bouton Type G vuodelta 1900. == Katso myös == * Dos-à-dos ==Lähteet== == Aiheesta muualla == Luokka:Hevosajoneuvot Luokka:Auton korimallit Luokka:Ranskankieliset sanat ja sanonnat
Karel Schummelketel

Karel Johan Schummelketel (24. syyskuuta 1894 – 8. tammikuuta 1981 Harderwijk) oli alankomaalainen ratsastaja. Hän kilpaili vuoden 1932 kesäolympialaisissa Los Angelesissa ja sai joukkuekilpailussa hopeaa. Lisäksi hän osallistui yksilökilpailuun sijoittuen kuudenneksi.Karel Schummelketel Biography and Olympic Results | Olympics at Sports-Reference.com == Lähteet == Luokka:Alankomaalaiset kenttäratsastajat Luokka:Alankomaalaiset olympiamitalistit Luokka:Vuonna 1894 syntyneet Luokka:Vuonna 1981 kuolleet
Kevytauto

Kevytauto voi tarkoittaa: *1900-luvun ajoneuvoa, katso Kevytauto (1900-luku) *Ajoneuvoa vuodesta 2019 alkaen, katso Kevytauto (2019–).
C. E. Richardson & Co.

pienoiskuva|Varhainen Richardson-kevytauto. C. E. Richardson & Co. Ltd oli brittiläinen vuosina 1919–1922 toiminut kevytautovalmistaja. Richardsonien voimanlähteenä oli joko 990-kuutioinen J.A.P.- tai 1 090-kuutioinen Precision- moottori. Molemmat vaihtoehdot olivat ilmajäähdytteisiä. Autossa oli kitkatoiminen voimansiirto sekä toisioveto, joka toimi yhden ketjun kautta. Ensimmäisissä malleissa oli kalteva jäähdyttimen säleikkö, mutta vuonna 1921 sen tilalle tuli pystysäleikkö. Autoja valmistettiin yhteensä noin 600 kappaletta. == Lähteet == == Aiheesta muualla == Luokka:Autonvalmistajat Luokka:Brittiläiset teollisuusyritykset
IRS

IRS tai I.R.S. voi viitata johonkin seuraavista: * Indian Remote Sensing, intialaisia kaukokartoitussatelliitteja * Internal Revenue Service (IRS), Yhdysvaltain verotuksesta huolehtiva virasto * I.R.S. Records, yhdysvaltalainen levy-yhtiö * I.R.S., Guns N’ Rosesin musiikkikappale * L1489 IRS, nuori tähti, jolla on ympärillään esiplanetaarinen kiekko * IRS-1, insuliinireseptorisubstraatti
Oulu Nice Soccer

Oulu Nice Soccer (ONS; virallisesti Oulun Naisfutis ry on oululainen vuonna 2006 perustettu naisten jalkapallotoimintaan erikoistunut urheiluseura. ONS:n edustusjoukkue osallistui ensimmäistä kertaa sarjatoimintaan vuonna 2007 Naisten Ykkösessä saatuaan sarjasta luopuneen Oulun Luistinseuran paikan. Kauden 2011 päätteeksi seura nousi Naisten Liigaan. Kauden 2019 päätteeksi ONS putosi suoraan Naisten Ykköseen mutta nousi kaudeksi 2022 takaisin liigaan. == Sarjasijoitukset 2007–2018 == Kausi Sarja Sijoitus 2007 Naisten Ykkönen 10. 2008 Naisten Ykkönen 6. 2009 Naisten Ykkönen 5. 2010 Naisten Ykkönen 3. 2011 Naisten Ykkönen, lohko B 2. 2011 Naisten Ykkönen, yläloppusarja 1. 2012 Naisten Liiga 7. 2013 Naisten Liiga, runkosarja 8. 2013 Naisten Liiga, alaloppusarja 1. 2014 Naisten Liiga, runkosarja 10. 2014 Naisten Liiga, alaloppusarja 4. 2015 Naisten Ykkönen 2. 2016 Naisten Liiga, runkosarja 8. 2016 Naisten Liiga, alaloppusarja 2. 2017 Naisten Liiga, runkosarja 9. 2017 Naisten Liiga, alaloppusarja 3. 2018 Naisten Liiga, runkosarja 8. 2018 Naisten Liiga, alaloppusarja 3. == Joukkue kaudella 2022 == Päivitetty 28.5.2022 == Lähteet == == Aiheesta muualla == *Seuran kotisivut Luokka:Suomalaiset naisten jalkapalloseurat Luokka:Oululaiset urheiluseurat Luokka:Vuonna 2006 perustetut urheiluseurat
Pallokissat

Pallokissat on kuopiolainen jalkapalloseura, joka on erikoistunut naisten ja tyttöjen jalkapalloiluun. Pallokissat on Itä-Suomen toiseksi suurin seura pelaajamäärissä mitattuna (500 pelipassia syksyllä 2017). Se perustettiin tammikuussa 2007 nimellä KMF Juniorit vastaamaan Kuopion MimmiFutiksen junioritoiminnasta. Lokakuussa 2010 seuran nimeksi vaihdettiin Pallokissat. Se pelasi ensimmäisen kautensa valtakunnallisissa sarjoissa vuonna 2011 Naisten Kakkosessa voittaen C-lohkon. Nousukarsinnoissa Pallokissat kukisti FC Rauman ja nousi Ykköseen. Tammikuussa 2012 Pallokissat sai sarjasta luopuneen KMF:n paikan Naisten Liigassa. Kaudesta 2017 lähtien joukkueen valmentajina ovat toimineet Aki Moilanen ja Jarmo Rönkkö. Kaudelle 2018 joukkueen fysiikkavalmentajana aloitti Tatu Tiihonen. Edelliset päävalmentajat olivat Pertti "Speedy" Nissinen (2012), Pasi Tuutti (2013) ja Ollipekka Ojala (2014–2016). == Joukkue kaudella 2018 == *Tilanne 9. kesäkuuta 2018Pelaajat Pallokissat. Viitattu 12.6.2016. == Lähteet == == Aiheesta muualla == *Seuran kotisivut Luokka:Suomalaiset naisten jalkapalloseurat Luokka:Kuopiolaiset urheiluseurat Luokka:Vuonna 2007 perustetut urheiluseurat
Bengtsböle Idrottspark

Bengtsböle idrottspark on Ahvenanmaalla Lemlandin kunnassa sijaitseva urheilukeskus. Se sijaitsee Lemlandin kuntakeskuksen tuntumassa, noin 20 kilometrin päässä Maarianhaminasta. Långnäsin satamaan on matkaa 13 kilometriä. Bengtsbölessä on kaksi täysimittaista jalkapallokenttää, joista toinen on hiekkakenttä. Lisäksi alueelta löytyy 110 metrin mittaiset juoksuradat sekä suorituspaikat heitto- ja hyppylajeille. Bengtsböle idrottspark on jalkapallon Kansallisessa Liigassa pelaavan Åland Unitedin kotikenttä. == Lähteet == * Urheile Ahvenanmaalla 2011 Luokka:Suomen urheilukeskukset Luokka:Suomen jalkapallostadionit Luokka:Ahvenanmaan rakennukset ja rakennelmat Luokka:Lemland
Manusintornipöllö

Manusintornipöllö (Tyto manusi) on tornipöllöjen sukuun kuuluva lintu. Sitä tavataan Papua-Uudella-Guinealla Amiraliteettisaarten Manusin saarelta, josta siitä on vain kaksi näytettä. Sen elinpiiriä ovat subtrooppiset ja trooppiset kosteat alavat metsät. Sen populaation koko saattaa olla alle tuhat. Se on kooltaan 33 senttimetriä. Se on heikosti tunnettu keskikokoinen metsissä elävä lintu. Sen voi tunnistaa siitä, että se on päältä tumma, mustassa pyrstössä on kapeita kellertäviä raitoja, alapuoli on kellanruskea ja siinä on suuria mustia täpliä. Manusintornipöllö on huonosti tunnettu metsissä elävä laji, jota harvoin näkee. Vertailu sen läheiseen lajiin naamiotornipöllöön viittaa, että sillä on todennäköisesti hyvin laaja reviiri. Jotkut auktorit pitävät sitä naamiotornipöllön (Tyto novaehollandiae) alalajina. ==Lähteet== Luokka:Tornipöllöt (suku)
Pertti Nissinen

Pertti Olavi Nissinen (s. 13. kesäkuuta 1962 Viitasaari) on suomalainen jalkapallovalmentaja ja entinen jalkapalloilija. Hän valmentaa Kolmosessa pelaavaa Savon Palloa. Hyökkääjänä pelannut Nissinen aloitti pääsarjauransa vuonna 1980 Helsingin Jalkapalloklubin riveissä. Lisäksi hän edusti pääsarjatasolla Valkeakosken Hakaa, Kuopion Palloseuraa ja Finnairin Palloilijoita. Nissinen pelasi SM-sarjassa ja Veikkausliigassa yhteensä 127 ottelua tehden niissä 33 maalia. Suomen mestaruuden hän voitti HJK:ssa vuonna 1981 ja Suomen Cupin Hakassa 1985. Maaliskuussa 2008 Vantaan käräjäoikeus tuomitsi Nissisen ehdolliseen vankeuteen. Hänen todettiin järjestäneen valmentamansa Warkaus JK:n tappion ottelussa JJK:ta vastaan kesäkuussa 2004. Helsingin hovioikeuden vahvistettua käräjäoikeuden päätöksen Nissinen ja toinen syytetty valittivat asiasta vielä Korkeimpaan oikeuteen. Se ei kuitenkaan ottanut asiaa käsiteltäväkseen ja aiemmat tuomiot jäivät voimaan. Nissinen kiisti koko ajan kaikki syytteet ja piti niitä ”ihan hatusta heitettyinä”. Nissinen sai Palloliitolta vajaan vuoden mittaisen toimitsijakiellon, jonka päätyttyä hän teki sopimuksen Naisten Liigassa pelanneen KMF:n kanssa. Kaudeksi 2013 Nissinen siirtyi Siilinjärven Palloseuran edustusjoukkueen valmentajaksi. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Jessica Depauli

Jessica Depauli (s. 4. syyskuuta 1991) on itävaltalainen alppihiihtäjä. Depauli voitti kultaa nuorten MM-kilpailujen pujottelussa Crans-Montanassa vuonna 2011. Lisäksi hän saavutti Mont Blancissa 2010 hopeaa syöksylaskussa ja pronssia alppiyhdistetyssä. Depaulin ensimmäinen kilpailu alppihiihdon maailmancupissa oli Levin pujottelussa 13. marraskuuta 2010. Ensimmäisen pistesijansa hän saavutti Lenzerheiden pujottelussa maaliskuussa 2011 oltuaan 23:s. Parhaimmillaan hän on sijoittunut maailmancupissa 21:nneksi Zagrebin pujottelussa tammikuussa 2012. Depauli voitti kaudella 2010–2011 alppihiihdon Eurooppa-cupin kokonaiskilpailun, supersuurpujottelucupin ja yhdistetyn cupin. == Lähteet == == Aiheesta muualla == *Jessica Depaulin kotisivut Luokka:Itävaltalaiset alppihiihtäjät Luokka:Vuonna 1991 syntyneet Luokka:Elävät henkilöt
Mirditëkapina

Mirditëkapina oli albanialaiseen uskonnoltaan katolilaiseen mirdite-heimoon kuuluneen Gjon Marka Gjonin johtama kapina Albaniassa vuonna 1921. Jugoslavian kuningaskunta tuki kapinaa rahallisesti. Kapina kukistettiin kuitenkin Albanian hallituksen taholta nopeasti. ==Tausta== Kapina lähti liikkeelle Mirditën alueen heimojen sisäisistä kiistoista ja Albanian hallituksen löysästä otteesta vallassa maan pohjoisosissa. Mirditën heimopäällikkö Prenk Bib Doda kuoli vuonna 1920 verikostoon liittyneessä väijytyksessä. Hänellä ei ollut omaa poikaa ja siten perillistä. Gjon Marka Gjonia pidettiin hänen todennäköisenä perijänään, mutta Doda ei antanutkaan tälle mitään kuoltuaan vaan oli määrännyt omaisuutensa jaettavan kaikille seudun asukkaille. Albanian hallitus, joka pyrki saamaan paremman otteen Pohjois-Albaniasta oli tietämätön näistä seikoista. Hallitus yritti taata alueen uskollisuuden tarjoamalla virkaa hallinnossa Marka Gjonille. Hän halusi kuitenkin enemmän kuolleen Dodan asemaa alueen päällikkönä ja tämän toteuttaakseen hän lähti vuonna 1921 Prizreniin Jugoslaviaan hakemaan tukea sieltä.Vickers 1999, s. 103 ==Kapina== Saatuaan rahaa Jugoslavialta Gjoni palasi Mirditëen ja alkoi kerätä kannatusta. Se ei ollut kovin vaikeaa, sillä Albaniassa oli juuri aloitettu toimet koko maan verottamisesta, kun Mirditëssä ei ollut koskaan maksettu veroja. Jugoslavia jatkoi lisäksi Gjonin tukemista lähettäen tälle aseita ja julistaen Mirditën tasavallan itsenäiseksi. Gjoni syytti Albanian hallitusta muslimeiksi ja käytti alueen katolilaisuutta näin hyväkseen. Kerättyään kokoon noin kaksituhatta miestä, joista harva oli lopulta itse Mirditën alueelta, Gjoni aloitti hyökkäykset hallituksen joukkoja vastaan. Hän sai haltuunsa Oroshin alueen suostuteltuaan sen Bajarakin puolelleen. hallituksen joukkojen vastaisku kukisti kuitenkin kapinan muutamassa päivässä ja heidän onnistui vallata myös Orosh. Gjoni pakotettiin pakenemaan rajan yli Jugoslaviaan, jossa hän kuoli vuonna 1925. Mirditën tasavalta jatkoi vielä kapinan jälkeenkin olemassaoloaan, mutta se toimi vain Jugoslavian puolella.Vickers 1999, s. 104 ==Lähteet== * ===Viitteet=== Luokka:1921 Luokka:Albanian historia Luokka:Kapinat
Matthew Ebden

Matthew Ebden (s. 26. marraskuuta 1987 Durban, Etelä-Afrikka) on australialainen tennispelaaja ja nelinpelin olympiavoittaja. Parhaimmillaan hän on ollut kaksinpelissä ATP-listan sijalla 39 lokakuussa 2018. == Tennisura == Ebden teki ATP-turnausdebyyttinsä vuonna 2010 Brisbanen turnauksessa, johon hän pääsi mukaan karsintojen kautta. Hän selviytyi toiselle kierrokselle voitettuaan Jürgen Melzerin. Samana vuonna Ebden kilpaili ensimmäistä kertaa Grand Slam -turnauksessa, osallistuttuaan Australian avoimiin. Hän hävisi turnauksen ensimmäisellä kierroksella Gaël Monfilsille. Vuonna 2011 Ebden pääsi kolmessa ATP-turnauksessa puolivälieriin. Nelinpelissä Ebden voitti Newportin ATP-turnauksen Ryan Harrisonin kanssa ja Atlantan turnauksen Alex Bogomolov Jr.:n kanssa. == Lähteet == == Aiheesta muualla == *Matthew Ebden ATP:n sivuilla *Matthew Ebden ITF:n sivuilla Luokka:Australialaiset tennispelaajat Luokka:Australialaiset olympiavoittajat Luokka:Vuonna 1987 syntyneet Luokka:Elävät henkilöt
Dahlberg

Dahlberg on muun muassa seuraavien henkilöiden sukunimi: * Eric Dahlberg (1625–1703), ruotsalainen sotamarsalkka, insinööri, arkkitehti ja linnoitusten suunnittelija * Erik Dahlberg (1892–1976), suomalainen elokuvakäsikirjoittaja, kirjailija ja toimittaja * Folke Dahlberg (1912–1966), ruotsalainen runoilija, graafikko ja kuvittaja * Gustaf Dahlberg (1821–1906), suomalainen pappi, tuomiorovasti ja valtiopäivämies * John Dahlberg (1848–1915), ruotsalaissyntyinen Suomessa toiminut laivameklari ja varakonsuli * Matti Dahlberg (1929–2003), suomalainen näyttelijä ja järjestäjä * Otto Dahlberg (1849–1938), suomalainen liikemies * Ragnar Dahlberg (1877–1950), suomalainen kirjastonhoitaja * T. J. Dahlberg (1836–1870), suomalainen kamarikirjuri ja runoilija. Myös seuraavat henkilöt olivat omaa sukua Dahlberg: * Anna Olsson (o.s. Dahlberg, s. 1976), ruotsalainen maastohiihtäjä * Netta Laurenne (o.s. Dahlberg, s. 1980), suomalainen laulaja, lauluntekijä ja näyttelijä * Vivi Munsterhjelm (o.s. Dahlberg, 1894–1961), suomalainen taidemaalari.
Back for Good (Modern Talkingin albumi)

Back for Good on Modern Talkingin seitsemäs studioalbumi ja duon comeback- albumi vuonna 1987 tapahtuneen ensimmäisen hajoamisen jälkeen. Se sisältää 4 uutta kappaletta, 11 remiksattua vanhaa hittiä, 2 alkuperäistä 84'mixiä ja "No. 1 Hit Medleyn", joka on remiksaus duon ykkössijahiteistä. Kuten aiemmissakin albumeissa, Dieter Bohlen on säveltänyt ja sanoittanut tämänkin albumin kappaleet. Muutaman kappaleen rap-versiot räppäsi Eric Singleton. Back for Good pysyi viisi viikkoa Saksan TOP-listan kärjessä ja myi siellä yli 1 250 000 kopiota. Se oli listojen kärjessä myös muun muassa Ruotsissa, Suomessa, Sveitsissä ja Itävallassa. Albumi myi kaikkiaan Euroopassa yli kolme miljoonaa kopiota. == Kappaleet == == Arvostelut == * Allmusic: http://www.allmusic.com/album/back-for-good-mw0000466809 == Lähteet == Luokka:Vuoden 1998 albumit Luokka:Modern Talkingin albumit
Maud (laiva)

Maud on purjelaiva, joka rakennettiin tutkimusmatkailija Roald Amundsenille hänen toista arktisille seuduille suuntautunutta matkaansa varten. Se suunniteltiin erityisesti Koillisväylän läpi kulkemiseen Oslonvuonossa Askerissa olleella telakalla. Laiva on nimetty Norjan kuningattaren Maudin mukaan.Prince of Wales Northern Heritage Centre, viitattu 17.3.2012. Alus on ollut viime vuodet osittain uponneena hylkynä Cambridge Bayn kylässä Kanadassa. Hudson’s Bay Company osti aluksen vuonna 1925, ja se nimettiin Baymaudiksi. Se toimi kelluvana varastona, ja seudun ensimmäinen radioasema toimi sieltä käsin. Se upposi laiturissa ollessaan vuonna 1930. Askerin kunnanvaltuusto osti vuonna 1990 hylyn yhdellä dollarilla, mutta vientilupa Kanadasta ehti vanhentua. Lupa kuitenkin tuli, kun norjalainen yritys Tandberg lähti rahoittamaan aluksen palauttamista Norjaan, vaikka Cambridge Bayn asukkaat vastustivat. Laiva siirrettiin Norjaan kesällä 2012, ja se sijoitettiin museoon.Amundsenin tutkimuslaiva palaa Norjaan. Yle Uutiset. 17.3.2012. Viitattu 17.3.2012. ==Lähteet== ==Aiheesta muualla== *Maud Returns Home - Maudin kotiinpaluusivusto Luokka:Tutkimusmatkat Luokka:Hylyt Luokka:Norjan museolaivat Luokka:Tutkimusalukset‎
Alone (Modern Talkingin albumi)

Alone on Modern Talkingin kahdeksas studioalbumi ja toinen vuoden 1998 comebackin jälkeen. Se julkaistiin vuonna 1999 ja se myi yksistään Saksassa yli puoli miljoonaa kopiota. Albumin kappaleista "You Are Not Alone" sekä "Sexy Sexy Lover" nousivat TOP20-hiteiksi monissa Euroopan maissa. == Kappaleet == Nro Nimi Kesto 1\. "You Are Not Alone" (Dieter Bohlen) 3:41 2\. "Sexy, Sexy Lover" (Dieter Bohlen) 3:33 3\. "I Can't Give You More" (Dieter Bohlen) 3:41 4\. "Just Close Your Eyes" (Dieter Bohlen) 4:17 5\. "Don't Let Me Go" (Dieter Bohlen) 3:20 6\. "I'm So Much in Love" (Dieter Bohlen) 3:53 7\. "Rouge et noir" (Dieter Bohlen) 3:14 8\. "All I Have" (Dieter Bohlen) 4:20 9\. "Can't Get Enough" (Dieter Bohlen) 3:35 10\. "Love Is Like a Rainbow" (Thomas Anders) 3:58 11\. "How You Mend a Broken Heart" (Dieter Bohlen) 4:14 12\. "It Hurts So Good" (Dieter Bohlen and Thomas Anders) 3:22 13\. "I'll Never Give You Up" (Dieter Bohlen and Thomas Anders) 3:26 14\. "Don't Let Me Down" (Dieter Bohlen) 3:57 15\. "Taxi Girl" (Dieter Bohlen) 3:09 16\. "For Always and Ever" (Thomas Anders) 3:22 17\. "Space Mix '98" (feat. Eric Singleton) (Dieter Bohlen) 17:14 == Lähteet == Luokka:Vuoden 1999 albumit Luokka:Modern Talkingin albumit
Laurien van der Graaff

Laurien van der Graaff (s. 14. lokakuuta 1987) on hollantilaissyntyinen sveitsiläinen uransa lopettanut maastohiihtäjä. Hän edusti seuratasolla TG Hütten -seuraa. Van der Graaff kilpaili maastohiihdon maailmancupissa ensimmäisen kerran Lahdessa maaliskuussa 2008. Maailmancupin pisteille hän sijoittui ensimmäisen kerran Rybinskissä tammikuussa 2010 oltuaan vapaan hiihtotavan sprintissä 28:s. Kymmenen parhaan joukkoon hän sijoittui ensimmäisen kerran Düsseldorfin vapaan hiihtotavan sprintissä joulukuussa 2011 oltuaan kolmas. Tammikuussa 2014 Van der Graaff sijoittui Nové Měston vapaan hiihtotavan sprintissä toiseksi. Vuotta myöhemmin hän oli kolmas Rybinskin vapaan hiihtotavan sprintissä. Hän voitti Tour de Skihin 2017–2018 kuuluneen Lenzerheiden vapaan hiihtotavan sprintin. Myöhemmin samalla kaudella hän jakoi Seefeldissä vapaan hiihtotavan sprintin voiton Sophie Caldwellin kanssa. Sprintticupissa hän oli viides. Arvokilpailuihin van der Graaff osallistui ensimmäisen kerran vuonna 2011, jolloin hän sijoittui Oslon MM-kilpailuissa sprintissä 40:nneksi. Val di Fiemmen MM-kilpailuissa 2013 hän sijoittui parisprintissä 11:nneksi ja sprintissä 30:nneksi. Sotšin olympialaisissa 2014 hän oli sprintissä 21:s. Falunin MM-kilpailuissa 2015 van der Graaff sijoittui parisprintissä seitsemänneksi ja sprintissä 27:nneksi. Lahden MM-kilpailuissa 2017 hän sijoittui parisprintissä ja viestissä seitsemänneksi sekä sprintissä 30:nneksi. Pyeongchangin olympialaisissa 2018 hän sijoittui parisprintissä Nadine Fähndrichin kanssa neljänneksi, viestissä seitsemänneksi sekä sprintissä kymmenenneksi. Seefeldin MM-kilpailuissa 2019 hän oli parisprintissä kahdeksas, viestissä kymmenes ja sprintissä kuudestoista. Oberstdorfin MM-kilpailuissa 2021 hän saavutti Nadine Fähndrichin kanssa vapaan hiihtotavan parisprintissä hopeaa. Perinteisen hiihtotavan sprintissä hän sijoittui 14:nneksi. Pekingin olympialaisissa 2022 hän sijoittui vapaan hiihtotavan sprintissä 24:nneksi. == Lähteet == == Aiheesta muualla == Luokka:Sveitsiläiset maastohiihtäjät Luokka:Vuonna 1987 syntyneet Luokka:Elävät henkilöt
Martine Ek Hagen

Martine Ek Hagen (s. 4. huhtikuuta 1991) on norjalainen uransa lopettanut maastohiihtäjä. Hän edusti seuratasolla IL BUL -seuraa. Nuorten MM- kilpailuissa Otepäässä 2011 Hagen sijoittui viiden kilometrin vapaan hiihtotavan matkalla neljänneksi ja otti kymmenen kilometrin yhdistelmäkilpailussa hopeaa. Viestissä hän oli mukana Norjan kultaa voittaneessa joukkueessa. Alle 23-vuotiaiden MM-kilpailuissa Erzurumissa 2012 Hagen saavutti kultaa 15 kilometrin yhdistelmäkilpailussa ja pronssia 10 kilometrin perinteisen hiihtotavan kilpailussa. Val di Fiemmen alle 23-vuotiaiden MM-kilpailuissa 2014 Hagen voitti kultaa 10 kilometrin perinteisen hiihtotavan kilpailussa sekä 15 kilometrin yhdistelmäkilpailussa. Falunin MM-kilpailuissa 2015 hän oli 15 kilometrin yhdistelmäkilpailussa ja 30 kilometrin perinteisen kilpailussa kahdestoista. Hagen kilpaili maastohiihdon maailmancupissa ensimmäisen kerran Drammenissa helmikuussa 2011 sijoittuen 10 kilometrin perinteisen hiihtotavan kilpailussa 30:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Falunin finaalitapahtumassa 2012. Ensimmäisen palkintosijansa hän saavutti voitettuaan Rybinskin yhdistelmäkilpailun tammikuussa 2015. Norjan viestijoukkueessa hän on voittanut yhden kilpailun. Hagen lopetti uransa keväällä 2018. == Lähteet == Luokka:Norjalaiset maastohiihtäjät Luokka:Vuonna 1991 syntyneet Luokka:Elävät henkilöt
Cold Response

Cold Response oli useiden Naton ja sen rauhankumppanuusharjoitusten yhteisnimitys, joita järjestettiin Pohjois-Norjassa vuosina 2006-2022. Harjoituksista ensimmäinen oli vuonna 2006 järjestetty Norjan suurin sotaharjoitus. Siihen osallistui noin 10 000 sotilasta yhdestätoista maasta. Se oli Norjan kansallinen harjoitus, johon kutsuttiin kaikki Nato-maat. Toinen harjoitus pidettiin maaliskuussa 2007 ja kolmas maaliskuussa 2009. Neljäs harjoitus pidettiin 17. helmikuuta – 4. maaliskuuta 2010, ja siihen osallistui noin 8 500 sotilasta neljästätoista maasta. Viides harjoitus järjestettiin 12.–23. maaliskuuta 2012, ja siihen osallistui yli 16 000 sotilasta 15 maasta. Viimeinen nimeä Cold Response käyttänyt harjoitus järjestettiin vuonna 2022. Sotaharjoitukset jatkuivat tämän jälkeen nimellä Nordic Response. == Cold Response 2012 == Vuoden 2012 harjoitusten aikana norjalainen Hercules- kuljetuskone törmäsi Kebnekaise-vuoren rinteeseen Ruotsissa. Koneessa olleet viisi sotilasta saivat surmansa. == Nordic Response (2024-) == Suomen ja Ruotsin Nato-jäsenyyden ja mukaan liittymisen myötä harjoituksen nimeksi muutettiin vuonna 2024 Nordic Response. Samalla harjoitusaluetta laajennettiin Pohjois-Norjan ohella Ruotsin ja Suomen pohjoisosiin. Vuoden 2024 harjoitukseen osallistui yli 20 000 sotilasta 13 maasta. Suomi osallistui yli 4 000 sotilaalla ja Ruotsi noin 4 500 sotilaalla. ==Lähteet== ==Aiheesta muualla== *Försvarsmaktens information om övningen 2010 Luokka:Nato Luokka:Norjan puolustusvoimat
Niklas Dyrhaug

Niklas Dyrhaug (s. 6. heinäkuuta 1987) on norjalainen maastohiihtäjä. Hän edustaa seuratasolla Tydal IL -seuraa. Hän hiihti Falunin MM-kilpailuissa 2015 avausosuuden kultaa voittaneessa Norjan 4 x 10 kilometrin viestijoukkueesa. Lisäksi hän sijoittui 30 kilometrin yhdistelmäkilpailussa seitsemänneksi ja 50 kilometrin perinteisen kilpailussa 13:nneksi. Lahden MM-kilpailuissa 2017 hän saavutti 15 kilometrin perinteisen hiihtotavan kilpailussa pronssiaKultajuhlaa Lahdessa! Iivo Niskanen on 15 kilometrin maailmanmestari! , ja oli mukana voittamassa Norjalle viestikultaaNorja vei miesten MM-viestin, Suomi viides – näin kisa eteni . Pyeongchangin olympialaisissa 2018 hän oli 50 kilometrin perinteisen hiihtotavan yhteislähtökilpailussa kolmastoista. Dyrhaug kilpaili maastohiihdon maailmancupissa ensimmäisen kerran Beitostølenissä marraskuussa 2009. Maailmancupin pisteille hän sijoittui ensimmäisen kerran Drammenin 15 kilometrin perinteisen hiihdossa helmikuussa 2011 oltuaan 20:s. Kymmenen parhaan joukossa hän debytoi oltuaan kuudes Nové Měston 30 kilometrin yhteislähtökilpailussa helmikuussa 2012. Ensimmäisen palkintokorokepaikkansa hän sai oltuaan samalla kaudella kolmas maailmancupin finaalitapahtumassa Falunissa. Hän oli maailmancupkauden 2015–2016 Rukan avaustapahtumassa 15 kilometrin perinteisen hiihtotavan takaa-ajoetapin osuusajoissa nopein. Joulukuussa 2015 Dyrhaug sijoittui toiseksi Lillehammerin 30 kilometrin yhdistelmäkilpailussa. Hän oli samalla kaudella toinen Holmenkollenin 50 kilometrin perinteisen hiihtotavan yhteislähtökilpailussa. Maailmancupkauden 2016–2017 Quebecin finaalitapahtumassa hän oli kolmas. Tour de Skillä Dyrhaug sijoittui 16:nneksi 2011–2012 ja 2013–2014, seitsemänneksi 2015, kahdeksanneksi 2016, kymmenenneksi 2017 sekä 12:nneksi 2017–2018. Maailmancupin kokonaiskilpailussa hän oli seitsemäs kaudella 2014–2015, kuudes 2015–2016 ja kahdeksas 2016–2017. Normaalimatkojen cupissa hän sijoittui kolmanneksi kaudella 2015–2016 ja viidenneksi 2016–2017. == Lähteet == Luokka:Norjalaiset maastohiihtäjät Luokka:Vuonna 1987 syntyneet Luokka:Elävät henkilöt
Anna Swenn-Larsson

Anna Swenn-Larsson (s. 18. kesäkuuta 1991) on ruotsalainen alppihiihtäjä ja MM-mitalisti, joka edustaa Rättviks SLK:ta. == Arvokilpailut == Nuorten MM- kilpailuissa Crans Montanassa 2011 Swenn-Larsson otti hopeaa pujottelussa. Samassa lajissa hän oli 23:s Schladmingin MM-kilpailuissa 2013 ja 11:s Sotšin olympialaisissa 2014. Vailin / Beaver Creekin MM-kilpailuissa 2015 hän sai joukkuekilpailussa pronssia ja sijoittui pujottelussa 22:nneksi. St. Moritzin MM-kilpailuissa 2017 hän ylsi pujottelussa 16:nneksi. Pyeongchangin olympialaisissa 2018 hän sijoittui pujottelussa ja joukkuekilpailussa viidenneksi. Åren vuoden 2019 MM-kilpailuissa hän saavutti pujottelussa hopeaa ja sijoittui joukkuekilpailussa viidenneksi. Pekingin olympialaisissa 2022 hän sijoittui pujottelussa yhdeksänneksi. == Maailmancup == Swenn-Larsson kilpaili alppihiihdon maailmancupissa ensimmäisen kerran Courchevelissä joulukuussa 2010 sijoittuen pujottelussa 26:nneksi. Kymmenen parhaan joukkoon hän sijoittui ensimmäisen kerran Åren pujottelussa maaliskuussa 2012 oltuaan yhdeksäs. Ensimmäisen palkintokorokesijoituksensa hän saavutti oltuaan kolmas Åren pujottelussa maaliskuussa 2014. Swenn-Larsson sijoittui toiseksi Mariborin pujottelussa helmikuussa 2019. Hän oli samalla kaudella kolmas Tukholman kaupunkitapahtumassa. Pujottelucupissa hän sijoittui neljänneksi. Seuraavalla kaudella hän sijoittui Killingtonin pujottelussa kolmanneksi ja Sankt Moritzin paripujottelussa toiseksi joulukuussa 2019. Tammikuussa 2020 hän oli toinen Flachaun pujottelussa. Saman kauden pujottelucupissa hän oli viides. Kaudella 2020–2021 Swenn-Larsson ei kilpaillut lainkaan. Hän joutui jäämään Levillä kilpaillusta maailmancupkauden avauskilpailusta pois, kun Ruotsin joukkueen keskuudessa havaittiin koronavirustartunta, ja joulukuun alussa Swenn-Larssonilla itsellään todettiin tartunta ja hän joutui karanteeniin. Joulukuun lopulla hänen nilkkansa murtui harjoituksissa Italiassa, ja hän joutui pitkälle sairauslomalle. Kaudella 2021–2022 hän sijoittui Kranjska Goran pujottelussa tammikuussa kolmanneksi. Kaudella 2022-2023 hän sijoittui Levin ensimmäisessä pujottelussa toiseksi. Hän voitti Killingtonin pujottelun samalla ajalla Wendy Holdenerin kanssa. Zagrebin ensimmäisessä pujottelussa hän sijoittui kolmanneksi. Åren pujottelussa hän sijoittui kolmanneksi. Pujottelucupin loppupisteissä hän oli viides. Kaudella 2023–2024 hän sijoittui Jasnan pujottelussa kolmanneksi. Hän voitti Soldeun pujottelun. Hän sijoittui kolmanneksi Saalbach-Hinterglammin pujottelussa. Pujottelucupissa hän oli viides. Kaudella 2024–2025 hän sijoittui Killingtonin pujottelussa toiseksi. Hän sijoittui kolmanneksi Kranjska Goran pujottelussa. == Lähteet == Luokka:Ruotsalaiset alppihiihtäjät Luokka:Vuonna 1991 syntyneet Luokka:Elävät henkilöt
Alexandra Daum

Alexandra Daum (s. 22. heinäkuuta 1986) on itävaltalainen alppihiihtäjä, joka kilpailee pujottelussa. Daum kilpaili alppihiihdon maailmancupissa ensimmäisen kerran La Molinassa joulukuussa 2008. Maailmancupin pisteille hän pääsi ensimmäisen kerran Garmisch-Partenkirchenin pujottelussa tammikuussa 2009 oltuaan 24:s. Parhaimmillaan Daum on sijoittunut maailmancupissa yhdeksänneksi, Leviillä marraskuussa 2012. == Lähteet == == Aiheesta muualla == *Alexandra Daumin kotisivut Luokka:Itävaltalaiset alppihiihtäjät Luokka:Vuonna 1986 syntyneet Luokka:Elävät henkilöt
Ralph McKittrick

Ralph McKittrick (17. elokuuta 1877 Saint Louis, Missouri – 4. toukokuuta 1923 Saint Louis, Missouri) oli yhdysvaltalainen golfaaja ja tennispelaaja. Hän kilpaili vuoden 1904 kesäolympialaisissa molemmissa lajeissa ja sai golfin joukkuekilpailussa hopeaa Trans-Mississippi Golf Associationin jäsenenä. Hän valmistui Harvardin yliopistosta vuonna 1899.Ralph McKittrick Biography and Olympic Results | Olympics at Sports-Reference.com == Lähteet == Luokka:Yhdysvaltalaiset golfaajat Luokka:Yhdysvaltalaiset tennispelaajat Luokka:Yhdysvaltalaiset olympiamitalistit Luokka:Vuonna 1877 syntyneet Luokka:Vuonna 1923 kuolleet
Nathaniel Moore

Nathaniel Ford Moore III (31. tammikuuta 1884 Chicago, Illinois – 9. tammikuuta 1910 Chicago, Illinois) oli yhdysvaltalainen golfaaja. Hän kilpaili vuoden 1904 kesäolympialaisissa Saint Louisissa voittaen Western Golf Associationin jäsenenä kultaa. Hän kilpaili lisäksi yksilökilpailussa.Nat Moore Biography and Olympic Results | Olympics at Sports-Reference.com == Lähteet == Luokka:Yhdysvaltalaiset golfaajat Luokka:Yhdysvaltalaiset olympiavoittajat Luokka:Vuonna 1884 syntyneet Luokka:Vuonna 1910 kuolleet